recursal/SuperWikiNEXT-32B huggingface dataset:
**ஏமானந்தா பிசுவால் (அ) ஹேமானந்தா பிஸ்வால்** (Hemananda Biswal) (1 டிசம்பர் 1939 - 25 பிப்ரவரி 2022) ஒரு இந்திய அரசியல்வாதி. பிஸ்வால் ஒடிசாவின் முதலமைச்சராக 7 டிசம்பர் 1989 முதல் 5 மார்ச் 1990 வரையிலும், மீண்டும் 6 டிசம்பர் 1999 முதல் மார்ச் 5, 2000 வரையிலும் பணியாற்றினார்.

2009 முதல் 2014 வரை சுந்தர்கார் தொகுதியின நாடாளுமன்ற உறுப்பினராகவும் இருந்தார். ஒடிசாவின் முதல் பழங்குடியின முதல்வர் பிஸ்வால் ஆவார்.

ஆரம்ப கால வாழ்க்கை மற்றும் கல்வி
--------------------------------

பிஸ்வால் ஒடிசாவின் தாகூர்பாடா கிராமத்தில் 1939 ஆம் ஆண்டு திசம்பர் 1 ஆம் நாள் பாசுதேவ் மற்றும் திரிமானி பிஸ்வால் ஆகியோருக்கு மகனாகப் பிறந்தார். இவர் சுந்தர்காரில் உள்ள அரசுக் கல்லூரியில் இடைநிலைக் கல்வியை முடித்தார், மேலும் தொழில் ரீதியாக ஒரு விவசாயி ஆவார்.

அரசியல் வாழ்க்கை
----------------

1974 ஆம் ஆண்டில், இவர் ஒடிசா சட்டமன்றத்திற்கு முதல் முறையாக தேர்ந்தெடுக்கப்பட்டு 1977 வரை பணியாற்றினார். பின்னர், 1980 ஆம் ஆண்டில், இவர் மீண்டும் ஜார்சுகுடாவில் இருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் 2004 ஆம் ஆண்டு வரை சட்டமன்ற உறுப்பினராகப் பதவி வகித்தார். இவர் ஒடிசாவின் முதலமைச்சராக முதல் முறையாக 7 டிசம்பர் 1989 முதல் 5 மார்ச் 1990 வரையிலும், இரண்டாவது முறையாக 6 டிசம்பர் 1999 முதல் 5 மார்ச் 2000 வரையிலும் இருந்தார். 2009 முதல் 2014 வரை சுந்தர்கார் தொகுதி நாடாளுமன்ற உறுப்பினராக இருந்தார்.

தனிப்பட்ட வாழ்க்கை மற்றும் இறப்பு
---------------------------------

பிஸ்வால் ஊர்மிளா பிஸ்வாலை மணந்தார். இத்தம்பதியினருக்கு ஐந்து மகள்கள் இருந்தனர். இவர் புவனேஸ்வரில் உள்ள ஒரு தனியார் மருத்துவமனையில் 25 பிப்ரவரி 2022 அன்று தனது 82 ஆம் வயதில் இறந்தார். இவர் இறப்பதற்கு முன் நிமோனியாவால் அவதிப்பட்டார்.

மேற்கோள்கள்
-----------

1. ↑  "Odisha Congress 'overlooked' in Cabinet rejig, Hemananda Biswal angry". *Rajaram Satapathy*. Times of India. 19 June 2013. 2 November 2017 அன்று பார்க்கப்பட்டது.
2. ↑  Members : Lok Sabha (2014). "Hemanand Biswal". Archived from the original on 27 February 2022.. பார்த்த நாள்: 27 February 2022.
3. ↑  "Hemananda Biswal: A Timeliner Of The First Tribal CM Of Odisha". *Pragativadi*. .
4. ↑  "Odisha's former CM Hemananda Biswal dies at age 82". *Press Trust of India*. . "Odisha's former CM Hemananda Biswal dies at age 82". *Press Trust of India*.

|
|  |
| முன்னர்**கிரிதர் கமாங்** | **ஒடிசா முதலமைச்சர்**6 டிசம்பர் 1999 –5 மார்ச் 2000 | பின்னர்**நவீன் பட்நாய்க்** |

| * பா
* உ
* தொ
 ஒடிசா முதலமைச்சர்கள் |
| --- |
| ஒரிசா மாகாணம் | 
* கிருட்ண சந்திர கசபதி
* பிசுவநாத் தாசு
* அரேகிருட்டிணா மகதாபு

 |
| ஒடிசா(*முன்பு* ஒரிசா) | 
* அரேகிருட்டிணா மகதாபு
* நவ்கிருட்ணா சௌத்திரி
* பிசு பட்நாயக்
* பைரேன் மித்ரா
* சதாசிவ திரிபாதி
* இராசேந்திர நாராயண் சிங் தியோ
* பிசுவநாத் தாசு
* நந்தினி சத்பதி
* பினாயக் ஆச்சார்யா
* நீலமணி ரௌத்ரே
* சானகி பல்லப் பட்நாயக்
* ஏமானந்தா பிசுவால்
* கிரிதர் கமாங்
* நவீன் பட்நாய்க்

 |
ஆமிஷ் மக்களின் பாரம்பரியக் குதிரை வண்டிப் பயணம்
**ஆமிஷ் மக்கள்** (Amish) தீவிரமான கிறித்துவத்தைப் பின்பற்றும் மக்கள் ஆவர். இவர்கள் அமெரிக்காவின் பென்ஸில்வேனியா, ஒஹையோ மற்றும் இண்டியானா ஆகிய மூன்று மாகாணங்களில் அதிக அளவு வாழ்கின்றனர். மிகவும் எளிமையான வாழ்க்கையை இவர்கள் கடைபிடிக்கின்றனர். இவர்களின் முதன்மையான கொள்கையானது விவிலியத்தில் குறிப்பிப்பட்டிருப்பதை அவ்வாறே பின்பற்றுவது, அதில் கூறப்படாத எதையும் ஏற்றுக்கொள்ளக்கூடாது என்பதுமாகும் இதனால் விவிலியத்தில் கூறப்படாத புதுமைகளான அறிவியல் வளர்ச்சியின் விளைவுகளான மின்சாரப் பொருட்கள், பெட்ரோல் வாகனங்கள் போன்ற நவீன அறிவியல் உபகரணங்கள் எதையும் இவர்கள் உபயோகப்படுத்துவதில்லை. சமையலுக்கு விறகுகளையும், பயணத்திற்கு குதிரை வண்டிகளையும் பயன்படுத்துகின்றனர் இரவில் வெளிச்சத்திற்கு எண்ணெய் விளக்குகளையே பயன்படுத்துகின்றனர். இதனால் இவர்கள் பிற சமூக மக்களிடமிருந்து தனிமைப்பட்டு வாழ்கின்றனர்.

வரலாறு
------

கி.பி.1690ளில் ஐரோப்பாவின் ஸ்விட்ஸர்லாந்தில் வாழ்ந்து வந்த கிறிஸ்துவர்களில் ஒரு பிரிவினர் சக கிறிஸ்துவர்கள் கிறிஸ்துவ மதத்தை சரியாகப் பின்பற்றவில்லை என்று தனியாக பிரிந்து சென்றனர். ஜேகோப் அம்மான் என்பவர் தலைமையில் இப்படி உருவான இந்த கிறிஸ்துவப் பிரிவானது பிற்காலத்தில் ஆமிஷ் என்ற பெயரை பெற்றது.  இம்மக்கள் 18 ஆம் நூற்றாண்டில் போர், பஞ்சம், வேலை தேடுதல் போன்ற பல காரணங்களுக்காக அமெரிக்காவில் உள்ள பென்சில்வேனியா மாகாணத்தில் குடியேறி அங்கேயே வாழத் தொடங்கினர். இவர்கள் பேசும் மொழியானது பென்சில்வேனியா டச்சுமொழி அல்லது பென்சில்வேனியா ஜெர்மன் மொழி என அழைக்கப்படுகிறது. இச்சமூகம் அறிவியல் வளர்ச்சியை ஏற்றுக்கொள்ளாத காரணத்தால் இவர்கள் மத்தியில் குழந்தை இறப்பு விகிதம் கூடுதலாக உள்ளது, என்றாலும் விவிலியத்தில் *பல்கிப் பெருகுங்கள்* என்று கூறியபடி ஒவ்வொரு பெண்ணும் 6- 7 பிள்ளைகள் என மிகுதியான குழந்தைகளை பெற்றுக்கொள்கின்றனர். எனவே இவர்களின் எண்ணிக்கை கூடிக்கொண்டே போகிறது. 1920 இல் 5000 ஆக இருந்த இந்த மக்களின் எண்ணிக்கை படிப்படியாக உயர்ந்து 2016 ஆம் ஆண்டில் 308030 ஆக உயர்ந்துள்ளது. பொதுவாக இவர்களின் பிள்ளைகளை இவர்களே நடத்தும் பள்ளியில் 8 ஆம் வகுப்புவரை படிக்கின்றனர் இதுவரையே படிப்பு போதும் என கருதும் இவர்கள் 16 வயதில் வேளாண்மை, குதிரை வளர்த்தல், தச்சுத் தொழில், இரும்புப்பட்டறை போன்ற தொழில் கல்வியைக் கற்கின்றனர். சமூகக்கட்டுப்பாட்டை மீறுபவர்கள் சமூகத்தை விட்டு விலக்கப்படுவதுடன், ஏச்சுக்கும் பேச்சுக்கும் ஆளாகின்றனர், இச்சமூக மனிதர் சமூகத்தைவிட்டு வெளியில் சென்று வாழ்வது கடினம் என்பதால் சமூக்க் கட்டுப்பாட்டை பெரும்பாலம் மீறாமல் வாழ்கின்றனர். இச்மூகத்தில் கட்டுப்பாடு காரணமாக அகமண முறையே நிலவுகிறது. இவர்களின் அமைதியான வாழ்வைக்கண்டு அதுபோல வாழ எண்ணி இந்த சமயப் பிரிவுக்கு மாறிய பிறய மக்ளும் உள்ளனர். இவர்களின் வாழ்க்கை முறையை காண வரும் சுற்றுலா பயணிகளின் வசதிக்காக பாரம்பரிய முறையில் உணவு விடுதியையும் இம்மக்கள் நடத்தி வருகின்றனர்.

வெளி இணைப்புகள்
---------------

* அமைதியான, அஹிம்சை நிறைந்த ஆமிஷ் வாழ்க்கை

மேற்கோள்கள்
-----------

1. ↑  Kraybill 2001, ப. 7–8.
2. ↑  Kraybill 2001, ப. 8.
3. ↑  இராமியா (பெப்ரவரி 2017). "ஆமிஷ் சமூகம்". *சிந்தனையாளன்*: 47-48.
**தாகோத்** (Dahod) , இந்தியா, குஜராத் மாநில தாகோத் மாவட்டத்தின் நிர்வாகத் தலைமையிடம் மற்றும் நகராட்சி மன்றமாகும். தாகோத் நகரம் துதிமதி ஆற்றாங்கரையில் அமைந்துள்ளது. இந்நகரத்தின் வேறு பெயர் தோஹாத். குஜராத்தி மொழியில் *தோஹாத்* எனில் இரண்டு எல்லைகள் கொண்டது எனப் பொருள். ராஜஸ்தான் மற்றும் மத்தியப் பிரதேச மாநில எல்லைப்புறத்தில் அமைந்த நகரம் தாகோத். தாகோத் நகரம், குஜராத் மாநிலதின் ஒரு முன் மாதிரி நகரமாக விளங்குகிறது. இது மொகலாய மன்னர் ஔரங்கசீப்பின் பிறந்த நகரம்.

மக்கள் வகைப்பாடு
----------------

2001ஆம் ஆண்டு மக்கட்தொகை கணக்கீட்டின்படி இந்நகர மக்கள் தொகை 7,91,685 ஆகும்.
ஆண்கள் 52%ஆகவும், பெண்கள் 48%ஆகவும் உள்ளனர். எழுத்தறிவு விகிதம் 45.65%. இது தேசிய எழுத்தறிவு விகிதம் 59.5%ஐ விட குறைவானதாகும்.



| தாகோத் சமயப் பிரிவினர் |
| --- |
|  |  |  |
| இந்து சமயம் |   | 75% |
| இசுலாம் |   | 20% |
| கிறித்தவம் |   | 0.4% |
| சமணம் |   | 3.7% |
| பிறர்♦ |   | 0.9% |
| சமயப் பிரிவினர்
♦Includes சீக்கியம்s (0.2%). |

போக்குவரத்து வசதிகள்
--------------------

தாகோத் நகரம், இருப்புப் பாதைகள் மூலம், மும்பை, தில்லி, அகமதாபாத், போபால், இந்தூர், குவாலியர், ஜபல்பூர், உஜ்ஜையினி, ரத்லம், கான்பூர், அமிர்தசரஸ், ஜெய்ப்பூர், கோட்டா ஆகிய நகரங்களுடன் இணைக்கிறது.

சாலைகள், அகமதாபாத், வதோதரா மற்றும் இந்தூர் நகரங்களை இணைக்கிறது.

மேற்கோள்கள்
-----------

1. ↑   Census of India 2001: Data from the 2001 Census, including cities, villages and towns (Provisional)|accessdate=2008-11-01|publisher= Census Commission of India}}

வெளி இணைப்புகள்
---------------

* தாகோத் நகர இணையதளம் பரணிடப்பட்டது 2013-02-07 at the வந்தவழி இயந்திரம்
* www.dahod.com
* Kasba Dahod
**பியோத்தர் இலீச் சாய்க்கோவ்சுக்கி** (*Pyotr Ilyich Tchaikovsky*, உருசியம்: Пётр Ильич Чайковский, About this soundகேட்க (உதவி·தகவல்)) (மே 7 [யூ.நா. ஏப்ரல் 25] 1840 – நவம்பர் 6 [யூ.நா. அக்டோபர் 25] 1893) புனைவியக் காலத்தைச் சேர்ந்த ஒரு ரஷ்ய இசையமைப்பாளர். இவர் ரஷ்யப் பண்பாடு சார்ந்த இசையமைப்பில் முன்னின்ற "ஐவர்" குழுவில் இவர் இல்லாவிட்டாலும் இவரது இசை ரஷ்ய இசையே என்கின்றனர். "ஐவர்" குழுவின் இசையமைப்பு முயற்சிகள் பெயர் பெற்றிருந்தாலும், 19 ஆம் நூற்றாண்டில் மிகத் திறமையான இசையமைப்பாளராக சீக்கோவ்ஸ்கி முன்னணியில் இருந்தார். இவரது பயிற்சி இவரில் மேனாட்டு இசை சார்ந்த மனப்போக்கையும், நுட்பங்களையும் உருவாக்கியிருந்தாலும் இவர் அடிப்படையில் ரஷ்யப் பண்பாடு சார்ந்தவராகவே இருந்தார். ரஷ்ய நாட்டுப்புறப் பாடல்களின் பயன்பாடு, ரஷ்ய வாழ்க்கை முறையில் ஆழமான ஈடுபாடு, ரஷ்யப் பண்பாடு சார்ந்த சிந்தனைப் போக்கு போன்றவற்றின் மூலம் இவர் அதனை வெளிப்படுத்தினார். இயற்கையாக இவருக்கிருந்த இசைத்திறமை இவரது ஆக்கங்களுக்கு நிரந்தரமான கவர்ச்சியை வழங்கின. எனினும் இவரது சாதனைகள் கடின உழைப்பின் மூலமும், தொழில்முறை நுட்பங்கள் மூலமும் அவ்ற்றின் மூலம் தனது உணர்வுசார்ந்த வாழ்க்கையை வெளிப்படுத்திய திறமையினாலும் நிகழ்ந்தவை.

மேற்கோள்கள்
-----------

1. ↑  உருசிய பலுக்கல்: [ˈpʲɵtr ɪlʲˈjit͡ɕ  ˌt͡ɕɪjˈkofskʲɪj]
**ஆம் ஆத்மி** (*Aam Aadmi*, இந்தி: आम आदमी , உருது: عام آدمی ) — நேரடி மொழிபெயர்ப்பு: "சாதாரண மனிதன் "( *ஆம்* என்றால் சாதாரண + *ஆத்மி* என்றால் மனிதன்) - இது ஒரு இந்துசுத்தானி மொழி பேச்சு வழக்கு மற்றும் "சராசரி ஜோ "என்ற சொல்லுக்கு இணையானதாகும்.

இந்திய தேசிய காங்கிரசு தனது 2004 ஆம் ஆண்டு தேர்தல் பரப்புரையை *ஆம் ஆத்மி* என்ற கருப்பொருளை அடிப்படையாகக் கொண்டதாக உருவாக்கியது. தேர்தலுக்கான கட்சியின் முழக்கமானது *காங்கிரஸ் கா ஹாத், ஆம் ஆத்மி கே சாத்* ("காங்கிரஸின் கை சாமானியர்களிடம் உள்ளது") என்பதாகும்.  2007 ஆம் ஆண்டில், காங்கிரசு தனது ஐமுகூ அரசாங்கத்தின் திட்டங்களை பிரபலப்படுத்த தனது *ஆம் ஆத்மி கா சிபாஹி* ("சாதாரண மனிதனின் சிப்பாய்") பரப்புரையைத் தொடங்கியது. 

2012 இல் உருவாக்கப்பட்ட ஆம் ஆத்மி கட்சியால், இந்தக் கூற்று ஏற்றுக்கொள்ளப்பட்டது. 1885 ஆம் ஆண்டு முதல் ஆம் ஆத்மி என்பது காங்கிரசின் இன்னொரு பெயராக இருந்ததாகக் கூறி, புதிதாக உருவாக்கப்பட்ட ஆம் ஆத்மி கட்சியின் பெயருக்கு காங்கிரசு எதிர்ப்பு தெரிவித்தது.

ஆம் ஆத்மி என்ற சொற்றொடரின் அபத்தமான மொழிபெயர்ப்பாக "மாம்பழ மனிதன்" ( *ஆம்* என்பது "மாம்பழம்" என்பதன் இந்தி சொல்லாகும்) என்பது இருந்தது. 2012 ஆம் ஆண்டில், ராபர்ட் வதேரா "வாழைக் குடியரசில் மாம்பழ மனிதர்கள்" என்று கேலி செய்தபோது, ஆர்வலர்களால் விமர்சிக்கப்பட்டார்.  

2014 ஆம் ஆண்டில், புதிய பிரதமர் மோதி, ஏர் இந்தியாவின் நீண்ட கால இலட்சினையான மகாராஜாவை *ஆம் ஆத்மி*களும் வானூர்தியை பயன்படுத்துவதற்கு ஏற்ற குறிப்பதாக மாற்றுமாறு உத்தரவிட்டார்.

மேற்கோள்கள்
-----------

1. ↑  C.V.Narasimha Reddi (2014). *Effective Public Relations and Media Strategy*. PH Learning. பக். 342. பன்னாட்டுத் தரப்புத்தக எண்:9788120348714. .
2. ↑  "Soldier tag for Youth Cong – Pro-poor Scheme launched". .
3. ↑  "Congress objects to 'aam aadmi' in Kejriwal's party". *Hindustan Times*. 2012-11-24. Archived from the original on 23 July 2015. .
4. ↑  "Robert Vadra off Facebook after 'mango men in banana republic' remark". NDTV. 2012-10-09. .
5. ↑  "Robert Vadra mocks 'aam aadmi' on Facebook, then beats retreat". 2012-10-08. .
6. ↑  "Make aam admi, not Maharaja, mascot of Indian aviation: Modi". *The Times of India*. 23 June 2014. Archived from the original on 23 June 2014. .
**ஆம் ஆத்மி அரசாங்க விளம்பர சர்ச்சை** *(AAP government advertisement controversy)* எனப்படுவது ஆம் ஆத்மி கட்சி தனது அரசியல் இலாபங்களுக்காக தில்லி அரசாங்கத்தின் நிதியைப் பயன்படுத்தியதாகக் கூறப்படும் ஒரு சர்ச்சையாகும்.

2015 தில்லி அரசின் நிதிநிலை அறிக்கை =
-------------------------------------

தில்லி மாநிலத்தின் 2015-16 ஆம் ஆண்டு நிதிநிலை அறிக்கையில் விளம்பரங்களுக்காக தில்லி அரசு 5.22 பில்லியன் டாலர் (73 மில்லியன் அமெரிக்க டாலர்) ஒதுக்கியது.

தகவல்தொடர்பு கலைக் குழாம் அறிக்கை
---------------------------------

2017 ஆம் ஆண்டு மார்ச் மாதம் 10 அன்று தில்லி சட்டமன்றத்தில் தகவல்தொடர்பு கலைக் குழாமின் ஓர் அறிக்கை தாக்கல் செய்யப்பட்டது. ஆம் ஆத்மி அரசாங்கம் 29 கோடி ரூபாய் அதாவது 4.1 மில்லியன் அமெரிக்க டாலர்களை கட்சியின் பொறுப்புக்கு அப்பாற்பட்டு தில்லிக்கு வெளியே செய்யப்பட்ட ஒரு குறிப்பிட்ட பிரச்சார விளம்பரங்களுக்காக செலவழித்துள்ளது என அவ்வறிக்கை குறிப்பிட்டது. மொத்த செலவினத் தொகையில் இது 86% ஆகும்.  24 கோடி டாலர் அதாவது 3.4 மில்லியன் அமெரிக்க டாலர் மதிப்புள்ள விளம்பர செலவுகள் நிதி உரிமையையும் உச்சநீதிமன்ற விதிமுறைகளையும் மீறியதாக இவ்வறிக்கை மேலும் தெரிவித்தது.

மேற்கோள்கள்
-----------

1. ↑  "AAP govt spent Rs 29 crore in releasing ads outside Delhi: CAG report", *Zee News*, 14 March 2017
2. ↑  "AAP govt spent Rs 28 crore on ads", *தி டைம்ஸ் ஆஃப் இந்தியா*, 11 March 2017
3. ↑  "CAG pulls up Delhi govt over ads, finances", *தி இந்து*, 11 March 2017
4. ↑  "Arvind Kejriwal fumes as CAG pulls up Delhi government over ads, finances", *தி எகனாமிக் டைம்ஸ்*, 10 March 2017
Fyodor Aleksandrovich Bredikhin.
**பியோதோர் அலெக்சாந்திரோவிச் பிரெதிகின்** (Fyodor Aleksandrovich Bredikhin) (உருசியம்: Фёдор Александрович Бредихин, 8 திசம்பர்r 1831 – 14 மே 1904 (O.S.: 1 மே)) ஓர் உருசிய வானியலாளர் ஆவார். பிரெதிகின், பிரெதிசின் எனவும் வழங்கும். அயல்மொழிகளில் பியோதோர் என்பது தியோடோர் என மாற்றி கூறப்படுகிறது.

வாழ்க்கைப்பணி
-------------

மாஸ்கோ பலகலைக்கழகத்தில் உள்ள வான்காணகத்தில் இவர் 1857 இல் பணியளராகச் சேர்ந்து, 1873இல் அதன் இயக்குநரானார். இவர் 1890 இல் புல்கோவ் வான்காணகத்தின் இயக்குநரானார். அங்கு 1894 வரை தொடர்ந்து பணியாற்றினார். அதே ஆண்டில் உருசிய அறிவியல் கல்விக்கழகத்தின் ஆய்வுறுப்பினர் ஆனார்.

இவர் வால்வெள்ளிகளின் வால்பற்றிய கோட்பாடு, விண்கற்கள், விண்கள் பொழிவுகள் ஆகியவை பற்றி ஆய்வு செய்தார்.

786 பிரெதிகினா எனும் சிறுகோளும் நிலாவில் இருக்கும் பிரெதிகின் (குழிப்பள்ளம்) எனும் குழிப்பள்ளமும் இவரது பெயரால் வழங்கப்படுகின்றன.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: 22 August 2012.

வெளி இணைப்புகள்
---------------

விக்கிமீடியா பொதுவகத்தில்,  
 ***பியோதோர் அலெக்சாந்திரோவிச் பிரெதிகின்***   
என்பதின் ஊடகங்கள் உள்ளன. 

* Obituary AN **165** (1904) 351/352 (in German)
* Obituary MNRAS **65** (1905) 348
Architects' first real look at the Greek Ionic order: Julien David LeRoy, *Les ruines plus beaux des monuments de la Grèce* Paris, 1758 (Plate XX)
Ionic order: **1** - entablature, **2** - column, **3** - cornice, **4** - frieze, **5** - architrave or epistyle, **6** - capital (composed of abacus and volutes), **7** - shaft, **8** - base, **9** - stylobate, **10** - stereobate.
**அயனிய ஒழுங்கு** என்பது, செந்நெறிக்காலக் கட்டிடக்கலையின் மூன்று ஒழுங்குகளுள் அல்லது ஒழுங்கமைப்பு முறைமைகளுள் ஒன்று ஆகும். ஏனைய இரண்டு ஒழுங்குகள் டொரிய, கொறிந்தியன் என்பன. இவை தவிர தசுக்கன், கூட்டு என்னும் இரண்டு ஒழுங்குகள் 16 ஆம் நூற்றாண்டு இத்தாலியில் சேர்க்கப்பட்டன. 

அயனிக் ஒழுங்கு கிமு 6 ஆம் நூற்றாண்டின் நடுப் பகுதியில் அயோனியாவில் உருவானது. அயோனியா, அயோனிய மொழி பேசிய கிரேக்கர்கள் குறியேறி இருந்த சின்ன ஆசியாவின் கரையோரப் பகுதிகளையும், தீவுகளையும் உள்ளடக்கியிருந்தது. அயனிக் ஒழுங்கில் அமைந்த தூண்கள் கிமு 5 ஆம் நூற்றாண்டில் கிரீசுத் தலைநிலப் பகுதியில் புழக்கத்தில் இருந்தது. ரோய்க்கோசு என்னும் கட்டிடக்கலைஞரால், கிமு 570க்கும் 560 க்கும் இடையில் கட்டப்பட்ட சாமோசில் உள்ள ஹேரா கோயிலே அயனிய ஒழுங்கில் கட்டப்பட்ட முதல் பெரிய கோயில் ஆகும். இக் கோயில் பத்தாண்டுக் காலம் மட்டுமே இருந்து, பின்னர் ஏற்பட்ட நிலநடுக்கத்தின் காரணமாகத் தரைமட்டம் ஆகியது. நீண்டகாலம் நிலைத்திருந்த அயனிய ஒழுங்கில் அமைந்த கோயில் எபெசசு என்னும் இடத்தில் அமைந்திருந்த ஆர்ட்டெமிசு கோயில் ஆகும். இது பண்டைய உலகின் ஏழு அதிசயங்களுள் ஒன்றாக விளங்கியது. 

  

கிரேக்க டொரிய ஒழுங்கைப் போலன்றி அயனிய ஒழுங்கில் தூண் ஒரு அடித்தளத்தின் மீது அமைந்திருந்தது. இந்த அடித்தளம் தூண் தண்டை அதைத் தாங்கிய மேடையில் இருந்து பிரித்தது. இத் தூண்களின் போதிகைகள் இரட்டை நத்தையோடு போன்ற சுருள் வடிவம் கொண்டவையாக இருந்தன.
**காங்கிரசு நூலகம்** என்பது அமெரிக்கக் காங்கிரசின் நூலகத்தைக் குறிக்கிறது. நடைமுறையில் ஐக்கிய அமெரிக்காவின் தேசிய நூலகமாகச் செயற்படும் இது, அமெரிக்கக் காங்கிரசின் ஆய்வுப் பிரிவாகவும் தொழிற்படுகிறது. வாசிங்டன் டி. சி. இல் அமைந்துள்ள இந் நூலகம் பரப்பளவிலும், நூல்களின் எண்ணிக்கையிலும் உலகிலேயே மிகவும் பெரியது ஆகும். 2007 ஆம் ஆண்டின் கணக்கின் படி இந்நூலகத்தில் 32,332,832 நூல்களும், மொத்தமாக 138,313,427 உருப்படிகளும் உள்ளன

காங்கிரசு நூலகம், அமெரிக்கக் காங்கிரசினால் 1800 ஆம் ஆண்டில் நிறுவப்பட்டது. 19 ஆம் நூற்றாண்டின் பெரும்பகுதியும் இது ஐக்கிய அமெரிக்காவின் அரசிருக்கைக் கட்டிடத்தில் (Capitol) அமைந்திருந்தது. 1812 ஆம் ஆண்டுப் போரில் இந் நூலகத்தின் தொடக்ககாலச் சேகரிப்பின் பெரும்பகுதியும் அழிந்துபோனது. 1815 ஆம் ஆண்டில், சனாதிபதி தாமசு செபர்சன் தனது சொந்தச் சேகரிப்பான 6487 நூல்களை இந் நூலகத்துக்கு விற்றார். 19 ஆம் நூற்றாண்டின் நடுப்பகுதியில் சில ஆண்டுகள் தளர்வுற்றிருந்த இந் நூலகம், அமெரிக்க உள்நாட்டுப் போருக்குப் பின்னர், அளவிலும் முக்கியத்துவத்திலும் விரைவாக வளர்ச்சியடைந்தது. இதனால் இந் நூலகத்துக்கெனத் தனியான கட்டிடம் ஒன்று புதிதாக அமைக்கப்பட்டது.

மேற்கோள்கள்
-----------

1. 1 2 3 4  2007 At A Glance
**அயனி** என்பது பலா இனத்தைச் சேர்ந்த ஒரு மரம். இதனுடைய பழமானது சிறிய பலா பழத்தைப் ஒத்திருக்கும். இது நேராக வளரும் தன்மையுடையது.
இது கேரளாவிலும், தமிழ்நாட்டில் கன்னியாகுமரி மாவட்டத்திலும் பரவலாகக் காணப்படுகிறது.
தென்னிந்தியாவில், குறிப்பாக தமிழ்நாடு, கர்நாடகா, கேரளா, மஹாராஷ்ட்ரா போன்ற மாநிலங்களில் மேற்குத் தொடர்ச்சி மலைப்பகுதிகளிலுள்ள பசுமையிலைக்காடுகளில் அதிகமாக வளர்கிறது. முப்பத்தைந்து மீட்டர் உயரம் வரை வளரக்கூடிய இம்மரம் வீட்டு ஜன்னல்கள், நிலை போன்றவற்றைச்செய்ய அதிகம் பயன்படுகிறது. கேரளாவின் புகழ் பெற்ற பாம்புப்படகு அயினி மரத்தை உபயோகித்தே அதிகமும் செய்யப்படுகிறது. தேக்கைப்போன்று இந்த மரமும் வலிமை கொண்டதே. கன்யாகுமரி மாவட்டத்திலிருக்கும் மாத்தூர், திருவட்டாறு, திற்பரப்பு போன்ற மலையும் மலை சார்ந்த இடங்களில் இது அதிகம் விளைகிறது. மாத்தூர் தொட்டிப் பாலம் காணச்செல்லும்போது வழி நெடுக இருக்கும் ரப்பர் தோட்டங்களினூடே அயினி மரங்களும் அதிகம் வளர்ந்திருப்பதைக்காணலாம். 

அயினிப்பலா உருவில் பலாப்பழத்தின் சிறியவுரு போலவே இருக்கும். நன்கு பழுத்ததும் முள்முள்ளான மேல்தோல் அடர் மஞ்சள் நிறத்திற்கு மாறிவிடும். இப்பழத்தின் தோலை வெறும் கைகளாலேயே மெதுவாகப் பிரித்தெடுத்தால், உள்ளே ஆரஞ்சு நிறத்தில் புளியம்பழ அளவிலான சுளைகள் நடுத்தண்டுடன் ஒட்டிக்கொண்டு கொத்தாக இருப்பதைக் காண முடியும். வேனிற்காலங்களில் அதிகம் கிடைக்கும். லேசான புளிப்பும் இனிப்புமாக உண்ண மிகச்சுவையாக இருக்கும் இந்தப்பழம் சிறுவர்களுக்கும் குழந்தையுள்ளம் கொண்டவர்களுக்கும் மிக விருப்பமானது. ஆகவே, பள்ளிக்கூடங்களின் வெளியே இதை விற்றுக்கொண்டிருப்பது வழக்கமான காட்சி. 

பழத்தினுள் இருக்கும் விதைகள் கருமை நிறத்திலிருக்கும். அவற்றையும் வறுத்துத் தோலுரித்துத் தின்னலாம்.

பயன்கள்
-------

அயனிப்பழம்
 தோல் நீக்கப்பட்ட அயனிப்பழம்
இதனுடைய பழம் உண்பதற்காகப் பயன்படுகிறது. இது பெரும்பாலும் மரம் நேராக வளரும் தன்மையுடையதால் மரத்தடிக்காக வளர்க்கப்படுகிறது. இவ்விதையின் பொடி, ஆஸ்துமாவிற்கு அருமருந்து எனச்சொல்லப்படுகிறது.

ஆதாரங்கள்
---------

1. ↑  *Encycl.* 3(1): 211. 1789 [19 Oct 1789] "Plant Name Details for *Artocarpus hirsutus*". *IPNI*. January 27, 2010 அன்று பார்க்கப்பட்டது.
**சமுத்ரிகா கடற்படை கடல்சார் அருங்காட்சியகம்** *(Samudrika Naval Marine Museum)* இந்தியாவின் போர்ட் பிளேரில் உள்ள அந்தமான் டீல் இல்லத்திற்கு அருகில் அமைந்துள்ளது. கடல் சூழலின் பல்வேறு அம்சங்களைப் பற்றிய விழிப்புணர்வை ஏற்படுத்தும் வகையில் இந்த அருங்காட்சியகம் வடிவமைக்கப்பட்டுள்ளது.  கடலின் சுற்றுச்சூழல் மற்றும் கடல் வாழ்வைப் பற்றிய விழிப்புணர்வை ஏற்படுத்துவதை நோக்கமாகக் கொண்டு இந்தியக் கடற்படை இந்த அருங்காட்சியகத்தை நடத்துகிறது.  அந்தமான் தீவுகளின் வரலாறு, புவியியல் தகவல்கள், அந்தமான் மக்கள், தொல்பொருள் மற்றும் கடல்சார் வாழ்வு தொடர்பான வரலாற்றை வழங்கும் ஐந்து பிரிவுகள் அருங்காட்சியகத்தில் இடம்பெற்றுள்ளன.  
அந்தமான் டீல் இல்லத்திற்கு எதிரில் தெலானிபூர், போர்ட் பிளேயர் என்ற முகவரியில் இருக்கும் இந்த அருங்காட்சியகம் கடல் சூழலின் பல்வேறு அம்சங்களைப் பற்றிய விழிப்புணர்வை பார்வையாளர்களிடம் ஏற்படுத்துகிறது. தீவுகளைச் சுற்றியுள்ள கடலின் செல்கள், பவளப்பாறைகள் மற்றும் ஒரு சில வகையான வண்ணமயமான மீன்களின் பரந்த தொகுப்பும் இங்கு உள்ளன.

மேற்கோள்கள்
-----------

1. 1 2  Lonely Planet; Abigail Blasi; Michael Benanav, Lindsay Brown, Mark Elliott, Paul Harding, Anna Kaminski, Anirban Mahapatra, Bradley Mayhew, John Noble, Kevin Raub, Sarina Singh, Iain Stewart, Isabella Noble (1 October 2017). *Lonely Planet India*. Lonely Planet Global Limited. பக். 2656–. பன்னாட்டுத் தரப்புத்தக எண்:978-1-78701-199-1. .
2. ↑  G. K Ghosh (1998). *Tourism Perspective in Andaman and Nicobar Islands*. APH Publishing. பக். 130–. பன்னாட்டுத் தரப்புத்தக எண்:978-81-7024-978-8. .
3. ↑  Samudrika (Naval Marine Museum).andamans.gov.in
**சிறுசின்னி** (*Acalypha fruticosa*) என்பது நீர் சூழ்ந்த மலைப் பிரதேசங்களிலும், செம்மண் பூமியிலும் வளரும். அருவிப் பிரதேசங்களிலும் நீரோடும் ஓடைகளின் கரைகளிலும் நிறைய வளர்ந்து இருக்கும். இது குத்து இனச்செடி வகையைச் சேர்ந்தது. ஏறத்தாழ 5 அடி முதல் 7 அடி உயரம் வரை பம்பையாக அடர்த்தியாக வளரக் கூடியது. பல கிளைகள் வெடித்து வளரும். **கிட்டிக்கிழங்கு** எனவும் இதனை அழைப்பர்.

சிறுசின்னி இலை
இதன் இலை ஒரு அங்குல முதல் இரண்டு அங்குல நீளம் வளரக் கூடியது. குறுக்குப் பகுதி ¾ அங்குல அகலம் உடையதாய் இருக்கும். வேப்பிலையைச் சுருக்கியதுபோல் இருக்கும். இலையின் ஓரங்கள் வேப்பிலை போன்று வரம்பு வரம்பாக இருக்கும். நகரப் பகுதிகளில் பூங்காக்களில் குரோட்டன்சாக வைத்து வளர்க்கின்றனர். தண்ணீர் ஊற்ற நன்கு அடர்த்தியாக வளரும். இதில் சிறுசின்னி, பெருஞ்சின்னி என இரண்டு வகைகள் உண்டு. பெரும்பாலும் சிறுசின்னி மருந்திற்குப் பயன்படுத்துவார்கள். பூங்காக்களில் சுவரைப் போல் அடர்த்தியாக வைத்து வளர்ப்பர். பார்ப்பதற்குப் பசுமையாக இருக்கும். மூன்றடி அல்லது நான்கடி உயரத்தில் செடி வெட்டும் கத்தரிக் கோலால் வெட்டிவிடுவர். சில பெரிய பூங்காக்களில் யானை, மயில் போன்ற உருவங்களையும் வெட்டி வைப்பர்.
பெருங்காப்பியம் என்பது பாட்டுடைத் தலைவனின் முழுமையான வாழ்க்கை வரலாற்றுத் தொகுப்பாக இருக்கும். சிறுகாப்பியம் பாட்டுடைத் தலைவனின் ஒருசில வாழ்க்கைக் கூறுகளை மட்டுமே கூறும்.ஐம்பெருங்காப்பியங்கள். ஐஞ்சிறு காப்பியங்கள் என இவற்றைத் தொகுத்து வகைப்படுத்தியுள்ளனர்.

பெருங்காப்பியம், காப்பியம் என்னும் வகைப்பாட்டிலுள்ள காப்பியம் என்னும் சொல்லை நாம் 'சிறுகாப்பியம்' என எடுத்துக்கொண்டுள்ளோம். (தொல்காப்பியர் எழுத்து, சார்பெழுத்து எனப் பாகுபடுத்திக் காட்டுவதில் 'எழுத்து' எனபதைத் தெளிவுக்காக நாம் 'முதலெழுத்து' எனக் குறிப்பிடுவது போன்றது இது. )

அறம், பொருள், இன்பம், வீடு என்பவை நாற்பொருள். இந்த நாற்பொருளும் விரவி வர இயல்வது பெருங்காப்பியம். இந்த நான்கில் ஒன்றோ, இரண்டோ, மூன்றோ மட்டும் விரவி வரப் பாடப்பட்ட நூல் சிறுகாப்பியம்.

சிறுகாப்பியம் ஒரே வகையான பாட்டாலும், பலவகையான பாட்டாலும் அமையும். அவற்றில் உரைநடையும் ஊடே வரும். வேற்றுமொழிச் சொற்களும் விரவும்.

அடிக்குறிப்பு
-------------

1. ↑  தொல்காப்பியம் நூற்பா 1
2. ↑  தண்டியலங்காரம் நூற்பா 10
3. ↑  
ஒருதிறப் பாட்டினும் பலதிறப் பாட்டினும்  

உரையும் பாடையும் விரவியும் வருமே - தண்டியலங்காரம் 11
**இரவுக்கு ஆயிரம் கண்கள்** (பொருள். The Night has a Thousand Eyes) என்பது 2018 இல் வெளிவந்த தமிழ் அதிரடித் திரைப்படம் ஆகும். இதனை மு. மாறன் இயக்கியுள்ளார்.

அருள்நிதி, அஜ்மல் அமீர், மகிமா நம்பியார், வித்யா பிரதீப், சாயா சிங், மற்றும் சுஜா வருணே போன்றோர் முக்கிய கதாப்பாத்திரத்தில் நடித்திருந்தனர். ஆனந்த் ராஜ் (நடிகர்), ஜான் விஜய், லட்சுமி ராமகிருஷ்ணன், மற்றும் ஆடுகளம் நரேன் போன்றோரும் நடிக்கின்றனர். சாம் சிஎஸ் இசையமைத்துள்ளார்.

நடிகர்கள்
---------

* அருள்நிதி - பரத்
* அஜ்மல் அமீர் - கணேஷ்
* மகிமா நம்பியார் - சுசீலா
* வித்யா பிரதீப் - அனிதா
* சாயா சிங் -ரூபலா
* சுஜா வருணே - மாயா
* ஆனந்த் ராஜ் (நடிகர்) - முருகேசன்
* ஜான் விஜய் - வசந்த்
* லட்சுமி ராமகிருஷ்ணன் வைஜெயந்தி
* ஆடுகளம் நரேன் நரேன் வைத்தியநாதன்
* அபினைய சிறீ
* அச்யுதா குமார்

*குலமகள் ராதை* (1963) என்ற திரைப்படத்தில் வருகின்ற இரவுக்கு ஆயிரம் கண்கள் என்ற பாடல் வரியை தலைப்பாக வைத்தனர். இப்படத்தின் இயக்குநர் மு. மாறன் ராகவா லாரன்ஸ் மற்றும் கே. வி. ஆனந்த் அவர்களுடன் துணை இயக்குனராகப் பணியாற்றினார்.

*குற்றம் 23* (2017) திரைப்படத்தில் நடித்தால் மகிமாவை செவிலியர் கதாப்பாத்திரத்தில் நடிக்க வைத்தார்.

கதைமாந்தர் பெயர்ச் சிறப்பு
--------------------------

இப்படத்தின் முக்கிய கதைமாந்தர்கள் அனைவருக்கும் பிரபல தமிழ் மர்மக்கதை எழுத்தாளர்களின் துப்பறியும் ஆஸ்தான கதாபாத்திரங்களின் பெயர் வைத்து பாத்திரப் படைப்பை படைத்திருப்பது சிறப்பாகும்.
பரத்&சுசீலா பட்டுக்கோட்டை பிரபாகர், நரேந்திரன்&வைஜெயந்தி- அனிதா முருகேசன் சுபா, கணேஷ்&வசந்த் சுஜாதா, விவேக்&ரூபலா ராஜேஷ்குமார் ஆகியோரின் பிரதான கதாபாத்திரங்களாகும்  .

வெளி இணைப்புகள்
---------------

* இணையதள திரைப்பட தரவுத்தளத்தில் *இரவுக்கு ஆயிரம் கண்கள்*

ஆதாரங்கள்
---------

1. ↑  "Arulnithi gets a chartbuster song title for his next". *deccanchronicle.com*. 11 February 2017. 19 April 2017 அன்று பார்க்கப்பட்டது.
2. ↑  "Arulnithi to sport a new look in his upcoming crime thriller — Times of India". *indiatimes.com*. 19 April 2017 அன்று பார்க்கப்பட்டது.
3. ↑  "Mahima to pair opposite Arulnithi — Times of India". *indiatimes.com*. 19 April 2017 அன்று பார்க்கப்பட்டது.
4. ↑  மேற்குறிப்பிட்ட எழுத்தாளர்களின் பல துப்பறியும் நாவல்கள்
**இரவில் விந்து வெளியேறுதல்** என்பது பருவ வயதை எட்டிய பெரும்பாலான ஆண்களுக்கும் பெண்களுக்கும் இரவில் ஏற்படும் ஒரு சாதாரண நிகழ்வாகும். இரவில் உறங்கும் போது, ஏற்படும் பருவ வயது கனவுகளால் ஆண்களுக்கு விந்து வெளியேறுதலும், பெண்களுக்கு பெண்ணுறுப்பு ஈரமாதலும் நடைபெறுகிறது.

நிகழ்வெண்
---------

### ஆண்களுக்கு

இவ்வாறு விந்து வெளியேறுதல் பெரும்பாலான வயதுக்கு வந்த ஆண்கள் அடைந்துள்ளனர். அமெரிக்காவில் உள்ள சுமார் 84% சதவிகிதமான ஆண்கள் இந்நிலையை தங்களுடைய வாழ்வில் ஒரு முறையேனும் சந்தித்துள்ளனர். 15 வயது நிரம்பிய ஆண்களுக்கு சுமார் ஒரு வாரத்திற்கு 0.36 முறையும் (அதாவது மூன்று வாரத்திற்கு ஒரு முறையும்). 40 வயது வரை உடைய திருமணமாகாத ஆண்களுக்கு வாரத்திற்கு 0.18 முறையும் (அதாவது ஐந்தரை வாரத்திற்கு ஒரு முறையும் திருமணமானவர்களுக்கு வாரத்திற்கு 0.23 முறையும் (மாதமொருமுறையும்), 19 வயதான திருமணமான ஆண்களுக்கு வாரத்திற்கு 0.15 முறையும் (இரு மாதத்திற்கு ஒரு முறையும்) இந்நிகழ்வு நடைபெறுகிறது, உலகில் பெரும்பாலான பகுதிகளில் 97% ஆண்கள் தங்களுடைய 24 வயதுக்குள் ஒரு முறையாவது இந்நிகழ்விற்கு ஆளாகின்றனர்.
இந்நிகழ்வைக் குறித்து கவலையோ, தயக்கமோ, பயப்படவோ கொள்ளத்தேவையில்லை. இது ஒரு இயல்பான இயற்கை நிகழ்வாகும்.

### பெண்களுக்கு

1953-ம் ஆண்டு ஆல்ப்ரெட் கின்சீ என்பவர் நடத்திய ஆராய்ச்சியில், 40% சதவித பெண்கள் ஒன்று அல்லது அதற்கு மேற்பட்டவர்கள் இரவில் தங்களுடைய உறுப்பு ஈரமாதல் நிகழ்வை அடைந்ததாக தெரியவந்தது. இந்நிகழ்வு நடைபெறாத பெண்களுக்கும் எவ்விதமான குறைபாடும் இல்லை. பெரும்பாலும் பதின்மூன்று முதல் இருபத்தி ஒன்று வயதிற்குள் இந்நிகழ்வு நடக்க அதிக வாய்ப்புள்ளது.

தவறான நம்பிக்கைகள்
------------------

சில தவறான விளம்பரங்களாலும், சில வியாபாரிகள் தங்களுடைய பொருளுக்கு மதிப்பு கூட்டுவதற்காகவும், அண்மைக் காலங்களில் இந்நிகழ்வு தவறாக சித்தரிக்கப்பட்டு வருகிறது. நம்முடைய கலாச்சாரத்தினைக் காரணமாகவும், அறியாமையை அடிப்படையாகவும் கொண்டு இவர்கள் செயல்படுகிறார்கள்.

குறிப்புகளும் மேற்கோள்களும்
---------------------------

|  |  |
| --- | --- |
| Search Wiktionary | விக்சனரியில் ***wet dream*** என்னும் சொல்லைப் பார்க்கவும். |

1. ↑  "Do women have wet dreams, too?". *Go Ask Alice*. Columbia University. 20 ஜனவரி 2012 அன்று மூலம் பரணிடப்பட்டது. 27 September 2012 அன்று பார்க்கப்பட்டது.
2. ↑  Kinsey, Alfred C. *Sexual Behavior in the Human Male*, p. 519
3. ↑  Kinsey, Alfred C. *Sexual Behavior in the Human Male*, p. 275
4. ↑  "Knowledge about Human Reproduction and Experience of Puberty" (PDF). *Indonesia Young Adult Reproductive Health Survey 2002–2003*. Badan Pusat Statistik (BPS-Statistics Indonesia), Jakarta, Indonesia; National Family Planning Coordinating Board, Jakarta, Indonesia; Ministry of Health, Jakarta, Indonesia, ORC Macro, Calverton, Maryland USA. p. 27. April 7, 2011 அன்று பார்க்கப்பட்டது.
5. ↑  "Nocturnal Orgasm...or...Female wet dream?". Newsvine. 2009. 29 July 2012 அன்று பார்க்கப்பட்டது. Unknown parameter `|month=` ignored (`|date=` suggested) (உதவி)

வெளி இணைப்புகள்
---------------

* சொப்பன ஸ்கலிதம், இன்ன பிற - சில உண்மைகள்! பரணிடப்பட்டது 2016-11-22 at the வந்தவழி இயந்திரம்
வட அமெரிக்காவில் தாயக அமெரிக்கர் அல்லாதோர் எடுத்துக்கொண்ட நிலங்கள், 1750-2008.
1700 ஆண்டுகளிலிருந்து நடு அமெரிக்கா, கரிபியன் பகுதிகளின் அரசியல் படிமலர்ச்சி.
**அமெரிக்காக்களின் வரலாறு** என்பது வட அமெரிக்கா, தென் அமெரிக்கா, நடு அமெரிக்கா, கரிபியன் ஆகிய பகுதிகள் சேர்ந்த பகுதியின் வரலாறு ஆகும். ஆசியப் பகுதிகளில் இருந்தும், ஓசானியாவில் இருந்தும் பனிக்கட்டிக் காலம் உயர்நிலையில் இருந்தபோது, முதல் மனிதர்கள் இப் பகுதிக்குள் வந்த காலத்தில் இருந்து இவ்வரலாறு தொடங்குகிறது. இக் குழுக்கள், 10 ஆம் நூற்றாண்டிலும், பின்னர் 15 ஆம் நூற்றாண்டிலும் ஐரோப்பியர் இப் பகுதிகளுக்கு வரும்வரை, பழைய உலகிலிருந்து தனிமைப்பட்டு இருந்தனர். 

இன்றைய தாயக அமெரிக்கர்களின் மூதாதையர்கள் வட அமெரிக்காவுக்குள் வந்த வேட்டுவ-உணவுசேகரிப்போர் ஆவர். மிகவும் நம்பப்படுகின்ற கோட்பாடுகளின்படி, முதல் மனிதர், பெரிங்கியாவிலுள்ள, பெரிங் நிலத்தொடுப்பு வழியாக அமெரிக்காவுக்குள் வந்ததாகச் சொல்லப்படுகிறது. இத்தொடுப்பு இப்போது பெரிங் நீரிணையில் குளிர்ந்த கடல் நீரினால் மூடப்பட்டுள்ளது. அண்மைக்கால ஆய்வாளர் சிலர் முதல் மனிதர்கள் 14,000 ஆண்டுகளுக்கு முன்னர் ஐரோப்பாவிலிருந்து அமெரிக்காவுக்குள் வந்திருக்கலாம் என்கின்றனர். பழைய-இந்தியர் சிறு குழுக்களாக உணவுக்கான விலங்குகளைத் தொடர்ந்து வந்திருக்கலாம் எனக் கருதப்படுகிறது.

இவ்வாறு அமெரிக்காவுக்குள் வந்தோரால் கொண்டுவரப் பட்ட பண்பாட்டுக் கூறுகள், வட அமெரிக்காவின் இராகுவோய்ஸ் பண்பாடு, தென் அமெரிக்காவின் இன்கா பண்பாடு போன்றவையாக வளர்ச்சியடைந்தன. இவற்றுட் சில பெரிய நாகரிகங்களாகவும் வளர்ச்சி பெற்றன. பெரும்பாலும் இவை பழைய உலக நாகரிகங்களோடு ஒப்பிடும்போது காலத்தால் பிற்பட்டவையாகும். கஹோக்கியா, சப்போட்டெக், தொல்டெக், ஒல்மெக், அஸ்டெக், புரெபெச்சா, சிமோர், இன்கா என்பன முன்னேறியவையாக அல்லது நாகரிகம் அடைந்தவையாகக் கருதத் தக்கவை.

மேற்கோள்கள்
-----------

1. ↑  "Mesoamerican civilization | History, Olmec, & Maya | Britannica". *www.britannica.com* (ஆங்கிலம்). 2023-07-02 அன்று பார்க்கப்பட்டது.
2. ↑  Fitzhugh, Drs. William; Goddard, Ives; Ousley, Steve; Owsley, Doug; Stanford. Dennis. "Paleoamerican". Smithsonian Institution Anthropology Outreach Office. 2009-01-05 அன்று மூலம் பரணிடப்பட்டது. 2009-01-15 அன்று பார்க்கப்பட்டது.
3. ↑  "The peopling of the Americas: Genetic ancestry influences health". *Scientific American*. 2009-11-17 அன்று பார்க்கப்பட்டது.
முன்பு உலகின் மிக உயரமான கட்டிடமாக இருந்த மெனாட்டனில் உள்ள வுல்வர்த் கட்டிட்த்தில் அறுமட்ட கூஎஐவீடு கட்டுமானம், 2015.
2015 இல் 66 மில்லியன் அமெரிக்க டாலருக்கு விற்பனையான, ஆசியாவின் மிக விலை உயர்ந்த கட்டிடமாகிய ஓப்பசு ஆங்காங் அடுக்கக கூரைவீடு.
**கூரைவீடு**  *(penthouse)* என்பது "இணைப்புக் கட்டிடம்" அல்லது "பின்னிணைப்பு" எனப்படும் கூறையில் கட்டப்படும் வீடாகும். இதன் முன்னோட்டு பிரெஞ்சு நாட்டுப்புற வழக்கான சரிவு எனப் பொருள்படும் பெண்டெ என்பதில் இருந்து பெறப்பட்டதாகும். வீடு வழக்கமான ஆங்கிலச் சொலாகும்.}} இது அடுக்குமாடிக் கட்டிட்த்தில் அல்லது உணவு விடுதியில் மிக உயர்ந்த தளத்தில் கட்டப்படும் வீடு அல்லது இணைகட்டிடமாகும். இவை வழக்கமான அடுக்கு வீட்டில் இருந்து வேறுபடுவது இதன் ஆடம்பர கட்டமைப்பிலும் ஏந்துகளிலுமாகும். முதலில் இது அடுக்குமாடி வளாகத்துக் கூரையில் கட்டப்பட்ட சிறிய விட்டையே குறிப்பிட்டது.

குறிப்புகள்
-----------

மேற்கோள்கள்
-----------

1. ↑  Jessica Dailey (July 28, 2015). "Peek Inside the Woolworth Building's $110M Penthouse". Curbed New York. March 5, 2016 அன்று பார்க்கப்பட்டது.
2. ↑  Georgia McCafferty (November 20, 2015). "Asia's most expensive apartment sells for $66 million". CNN Money. March 5, 2016 அன்று பார்க்கப்பட்டது.
3. ↑  வார்ப்புரு:Etymonline

வெளி இணைப்புகள்
---------------

விக்கிமீடியா பொதுவகத்தில்,  
 ***Penthouses***   
என்பதின் ஊடகங்கள் உள்ளன. 

* *பிரித்தானிக்கா கலைக்களஞ்சியத்தில்* Penthouse (architecture)
**இரா. அன்பரசு** (*Era. Anbarasu*, இறப்பு: 08 ஆகத்து, 2019) இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1989 மற்றும் 1991  ஆம் ஆண்டு நடைபெற்ற பொதுத்தேர்தல்களில் மத்திய சென்னை தொகுதியிலிருந்து இந்திய தேசிய காங்கிரஸ் வேட்பாளராக மக்களவைக்குத் தேர்ந்தெடுக்கப்பட்டார். 1980 ஆம் ஆண்டு பொதுத்தேர்தலில் செங்கல்பட்டு தொகுதியில் இருந்து இந்திய தேசிய காங்கிரசு(இந்திரா) வேட்பாளராக தேர்ந்தெடுக்கப்பட்டார்.

அவரது மகன், டி. அருள் அன்பரசு, இந்திய தேசிய காங்கிரசின் (இந்திரா) உறுப்பினரானராவார். இவர் சோளிங்கர் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள்
-----------

1. ↑   "காங்கிரஸ் முன்னாள் எம்.பி. அன்பரசு மரணம் : திடீர் உடல் நலக்குறைவால் உயிரிழப்பு". தினத்தந்தி (ஆகத்து 09, 2019)
2. ↑  Volume I, 1989 Indian general election, 9th Lok Sabha
3. ↑  Volume I, 1991 Indian general election, 10th Lok Sabha
4. ↑  Volume I, 1980 Indian general election, 7th Lok Sabha
5. ↑  Former Congress MP, wife get 2 yrs jail in cheque bounce case
*இந்தக் கட்டுரை ஐக்கிய அமெரிக்காவின் விடுமுறை நாளைக் குறித்தது. உலகின் பிற பகுதிகளில் கடைபிடிக்கப்படும் தொழிலாளர் நாட்களைக் குறித்துக் காண தொழிலாளர் நாள்.*

**தொழிலாளர் நாள்** (*Labor Day*) ஐக்கிய அமெரிக்காவின் கூட்டரசு விடுமுறை நாளாக ஒவ்வொரு ஆண்டும் செப்டம்பர் மாதத்தின் முதல் திங்கட்கிழமை அன்று கொண்டாடப் படுகிறது. 2012ஆம் ஆண்டில் செப்டம்பர் 3 அன்று இது கொண்டாடப்படுகிறது. இந்நாளில் பொருளியல், சமூகத் துறைகளில் உழைப்பாளிகளின் பங்களிப்பு நினைவுகூரப்படுகிறது. மேலும் இது பல அமெரிக்கர்களால் வேனில் காலத்தின் கடைசி நாளாகக் கருதப்படுகிறது. இந்த நாளில் பல பேரணிகளும் விருந்துக் கூட்டங்களும் தடகளப் போட்டிகளும் நடத்தப்படுகின்றன. அமெரிக்கத் தேசிய காற்பந்து லீகின் (NFL) போட்டிகள் இந்த நாளில் துவங்கும். பல மாநிலங்களில் பள்ளிகள் தொழிலாளர் நாளிற்கு அடுத்த நாள் துவங்குகின்றன.

மேற்கோள்கள்
-----------

1. ↑  "Labor Day or Labour Day Celebrations in USA - United States of America". 2012-08-31 அன்று மூலம் பரணிடப்பட்டது. 2012-08-28 அன்று பார்க்கப்பட்டது.

* Green, James (2007). *Death In the Haymarket: A Story of Chicago, the First Labor Movement and the Bombing that Divided Gilded Age America*. Anchor. பன்னாட்டுத் தரப்புத்தக எண்:1-4000-3322-5. .

வெளி இணைப்புகள்
---------------

விக்கிமீடியா பொதுவகத்தில்,  
 ***Labor Day in the United States***   
என்பதின் ஊடகங்கள் உள்ளன. 

* In Praise of the American Worker பரணிடப்பட்டது 2010-09-07 at the வந்தவழி இயந்திரம் - slideshow by *Life magazine*
* Laborday History and Activities
**சுந்தரபாண்டியம்** என்னும் நூல் 18 ஆம் நூற்றாண்டில் வாழ்ந்த அனதாரியப்பன் என்னும் புலவரால் எழுதப்பட்டது. மதுரைச் சொக்கநாதப் பெருமானை இந்நூல் சுந்தரபாண்டியன் எனக் குறிப்பிட்டு அவனது திருவிளையாடல்களைப் பாடும்போது நூலுக்குச் ‘சுந்தரபாண்டியம்’ எனப் பெயரிட்டுக்கொள்கிறது. 

இக் கோயில் பற்றிய தலபுராணங்கள் மூன்று. 

* 13 ஆம் நூற்றாண்டில் பெரும்பற்றப் புலியூர் நம்பி இயற்றிய ‘திருவாலவாயுடையார் திருவிளையாடல்’. இதில் உள்ள பாடல் 1753. இந்நூல் சாமிநாதையரால் பலமுறை அச்சிடப்பட்டுள்ளது.
* 16 ஆம் நூற்றாண்டில் வாழ்ந்த அனதாரியப்பன் இயற்றிய சுந்தரபாண்டியம். இது 2015 பாடல்களைக் கொண்ட நூல். சென்னை அரசாங்கப் பதிப்பில் பாயிரம், அவையடக்கம், வையைச் சருக்கம் ஆகிய பகுதிகளில் பாடல்கள் இடம் மாறிப் பதிப்பிக்கப்பட்டுள்ளன.
* 17 ஆம் நூற்றாண்டில் வாழ்ந்த பரஞ்சோதி முனிவர் இயற்றிய திருவிளையாடல் புராணம். இது 3363 பாடல்களைக் கொண்டது.

நூலமைதி
-------

இந்நூல் உற்பத்தி காண்டம், திக்குவிசய காண்டம், உக்கிர காண்டம், லீலா காண்டம் என நான்கு காண்டங்களாகப் பகுக்கப்பட்டுள்ளது. அவற்றில் முறையே 20, 15, 15, 4 சருக்கங்கள் உள்ளன.

* சூத முனிவர் வடமொழியில் சொன்னதைத் தாம் தமிழில் சொல்வதாக இவர் குறிப்பிடுகிறார்.
* காசியில் இறந்தால், தென்கயிலையைப் போற்றினால், தில்லையைக் கண்டால் முத்தி. ஆனால் ஆலவாய் என்னும் மதுரையின் பெயரைக் கேட்டாலே முத்தி.

முதலான செய்திகள் கூறப்பட்டுள்ளன.

பாடல் அமைதி
-----------

இந்நூலிலுள்ள பாடல் பாங்கை அறிந்துகொள்ளும் வகையில் இரண்டு பாடல்கள் எடுத்துக்காட்டாகத் தரப்படுகின்றன. 

1
மண் என்படும் மலை என்படும் அலை என்படும் மதியா  

விண் என்படும் எனது அங்கையில் விடு குழியில் உனை யான்  

பெண் என்பது நினைந்து ஈது உனைப் பொறுத்தேன் அது பிழைத்தாய்  

‘துண்’ என் பயம் விடுத்தாய், கணை தொடுத்தாய், அமர் அடுத்தாய்.

2
தருமத்திறுகு ஆப்பு,  நாட்டோர்க்கு உயிர், தரித்திரற்குச் செம்பொன்,  

சுருதிக்கு நுட்பம், சேர்ந்த சுற்றத்தோர்க்கு இனிய செல்வம்,  

கருணைக்கு வாரி, தானம் தனக்கு உயர் கற்பம், போல்  

பொருவற்ற செழியர் கோமான் இருந்தனன் அரசர் போற்ற.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  பாடல்கள் பொருள்நோக்குப் பார்வையில் தலப்பட்டுள்ளன.
2. ↑  சோறு
**சுந்தரபெருமாள் கோவில்** (Sundaraperumal kovil) என்பது இந்தியாவின், தமிழ்நாடு மாநிலத்தில், தஞ்சாவூர் மாவட்டத்திலுள்ள ஓர் கிராமம் ஆகும். இது கும்பகோணத்திலிருந்து - தஞ்சை செல்லும் சாலையில் 9 கி.மீ. தொலைவில் அமைந்துள்ளது. இந்தக் கிராமத்தில் சோழர்கள் காலத்தில் கட்டப்பட்ட ஸ்ரீ செளந்தராஜ பெருமாள் சன்னதி உள்ளதால் முதலில் அடையாளத்துக்காக‌ செளந்தராஜ பெருமாள் கோவில் என்று அழைக்கப்பட்டு அதுவே பின்னர் மருவி சுந்தரபெருமாள் கோவிலாக ஆகியிருக்கக்கூடும் என்றும் கருதப்படுகிறது.[] சோழர் காலத்தில் சுந்தர சோழ விண்ணகரம் என்று அழைக்கப்பட்ட இவ்வூர் இப்போது மருவி சுந்தர பெருமாள் கோவில் என்று வழங்கப்படுகிறது. இந்த பெயர் மருவி வந்ததற்கு இவ்வூர் கோவிலின் பெயரும் காரணமாக இருக்கலாம். மேலும் சோழர்கள் ஆட்சிகாலத்தில் தலைநகராக இருந்த பழையாறை இந்த ஊரிலிருந்து தென் கிழக்குத் திசையில் 8 கி. மீ தொலைவிலுள்ளது. இது இந்த கருத்தை வலுவூட்டுவதாக உள்ளது. 

கும்பகோணத்திற்கு அருகில் உள்ள சுந்தரபெருமாள் கோவில் புகையிரதநிலையத்தில் எடுத்த படம்

தொழில்
------

இவ்வூரில் விவசாயம் முக்கியத் தொழிலாகும். குறிப்பாக ரோஜா, மல்லிகை, கனகாம்பரம், முல்லை, சம்பங்கி, காக்கரட்டான் போன்ற‌ மலர்கள் உற்பத்தி அதிகமாக காணப்படுகிறது. மேலும் நெல் உற்பத்தியும் கணிசமான அளவில் நடைபெறுகிறது. இந்த ஊரை சுற்றிலும் காவிரியின் கிளை ஆறுகளான குடமுருட்டி, முடிகொண்டான், திருமலைராஜன், அரசலாறு, கொள்ளிடம் ஆகிய ஆறுகள் பாய்வதால் மிகவும் வளமாக காணப்படுகிறது. கோடைகாலத்தில் கூட தண்ணீர்ப் பஞ்சம் இருக்காத அளவுக்கு பசுமையான ஊராக உள்ளது.

முக்கிய விழாக்கள்
-----------------

* சித்திரை மாதம் மாரியம்மன் கோயில் பால் குடம்
* காளியம்மன் கோயில் கஞ்சி வார்தல்

அரசு அலுவலகங்கள்
----------------

இந்த ஊரில் அரசு மருத்துவமனை, அரசு நூலகம், இரண்டு தொடக்கப்பள்ளிகள், ஒரு உயர்நிலைப்பள்ளி, தபால் அலுவலகம், தொலைபேசி அலுவலகம், தேசியமயமாக்கப்பட்ட இந்தியன் வங்கி, கைத்தறி கூட்டுறவுச் சங்கம், திருமண மண்டபம், கால்நடை மருத்துவமனை, வாகன வசதி, பேருந்து, புகைவண்டி நிலையம் என அனைத்து வசதிகளும் உள்ளன.

மேற்கோள்கள்
-----------

வெளி இணைப்புகள்
---------------

* சுந்தரபெருமாள் கோவில்@Wikimapia.com
* Website for சுந்தரபெருமாள் கோவில்
[*தொடர்பிழந்த இணைப்பு*]
**சுந்தரபாண்டியன்பட்டினம்** (**எஸ் பி பட்டினம்**), இந்தியாவின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் அமைந்த சிற்றூர் ஆகும். வங்காள விரிகுடா கடற்கரை கிராமமான சுந்தரபாண்டியன்பட்டினத்தின் அஞ்சல் சுட்டு எண் 623406 ஆகும். தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும்.

இக்கிராமம் திருவாடானையிலிருந்து 17 கிமீ தொலைவிலும்;  இராமநாதபுரத்திற்கு வடக்கே 75 கிமீ தொலவிலும் உள்ளது. 

சுந்தரபாண்டியன்பட்டினம்,  திருவாடானை சட்டமன்றத் தொகுதிக்கும்,  இராமநாதபுரம் மக்களவைத் தொகுதிக்கும் உட்பட்டது. 

அருகமைந்த கிராமங்கள் வட்டானம், நிலமழகியமங்கலம், ஓரியூர், பாசிப்பட்டினம், கட்டிவயல் ஆகும். அருகில் அமைந்த சிற்றூர்கள்: தொண்டி, மற்றும் திருவெற்றியூர் ஆகும். அருகமைந்த நகரங்கள் தேவகோட்டை, பேராவூரணி, காரைக்குடி மற்றும் இராமநாதபுரம் ஆகும்[1]

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, சுந்தரபாண்டியன்பட்டினத்தின் மொத்த மக்கள்தொகை 4,007 ஆகும். இதில் இசுலாமியர்கள் 83.88% ஆகவும்; கிறித்துவர்கள் 13.75% ஆகவும்; இந்துக்கள் 1.92% ஆகவும், பிறர் 0.45% ஆகவும் உள்ளனர். [2]

இதனையும் காண்க
--------------

* சுந்தரபாண்டியன்பட்டிணம் ஊராட்சி

மேற்கோள்கள்
-----------

1. ↑  Sundarapandianpattinam
2. ↑  Sundarapandianpattinam Population Census 2011

வெளியிணைப்புகள்
---------------

* Buddha Statue Dound In Siva Temple
**இலெவ் அலெக்சாந்திரோவிச் சுகாயெவ்** (*Lev Aleksandrovich Chugaev*, 16 அக்டோபர் 1873 – 26 செப்டம்பர் 1922) உருசிய நாட்டைச் சேர்ந்த ஒரு வேதியியலாளர் ஆவார். மெண்டலீவுக்கு அடுத்து செயிண்ட் பீட்டர்சுபெர்க் பல்கலைக்கழகத்தின் வேதியியல் பேராசியராகப் பணியாற்றியது இவரது வாழ்வின் மிகச்சிறந்த பணியாகும். கனிம வேதியியல், குறிப்பாக அப்பிரிவில் பிளாட்டினம் தொகுதி அணைவுச் சேர்மங்கள் மற்றும் கரிம வேதியியல் பிரிவுகளில் இவர் ஆர்வமுடையவராக இருந்தார்.. இவர் லியோ அலெக்சாண்ட்ரோவிக் திசுகாயெஃப் அல்லது திசுகாயெவ் என்றும் அழைக்கப்படுகிறார்.

ஒருங்கிணைவு வேதியியல் பங்களிப்பு
--------------------------------

இருமெத்தில்கிளையாக்சைம் என்ற சேர்மம், நிக்கல்(II) அயனிகளுடன் சேர்ந்து செஞ்சிவப்பு நிறத்திண்மமாக மாறுகிறது என்று சுகாயெவ் கண்டறிந்தார். இவ்வினையே உலோகங்களைக் கண்டறிவதற்கான முதல் சிற்றிடஆய்வாகும். ஆல்பிரட் வெர்னரின் விதிகளையொட்டி இவர் பிளாட்டினம் தொடர்பு வேதியியலுக்காக பல்வேறு வகையான பங்களிப்புகளை அளித்துள்ளார். குளோரோபெண்டமின்பிளாட்டினம்(IV) அயனியை பகுதிப்பொருளாகக் கொண்டுள்ள [Pt(NH3)5Cl]Cl3 உப்பானது சுகாயெவ் உப்பு என்றழைக்கப்படுகிறது. இவருடைய ஆய்வகத்தில் தயாரிக்கப்பட்ட பிற அணைவுச் சேர்மங்கள் [Pt(SEt2)4][PtCl4], [Pt(NH3)5OH]Cl3, [Os(SC(NH2)2)6Cl3.H2O என்பனவாகும்.

ஐதரசீன் சேர்மத்தின் அணைவுச் சேர்மங்களைக் குறித்தும் சுகாயெவ் ஆய்வுகள் மேற்கொண்டார். சுகாயெவ் உப்பு என்றழைக்கப்படும் அணைவு உப்பு பிளாட்டினம்(II) உப்புகள் மீத்தைல் ஐசோசயனைடு மற்றும் ஐதரசீனுடன் வினைபுரிவதால் உண்டாகின்றன.. பல ஆண்டுகளுக்குப் பிறகு இந்தச் சேர்மங்கள் கார்பீன் அணைவுச் சேர்மங்கள் எனக் கூறப்பட்டன. அநேகமாக முதல் உலோக கார்பீன் அணைவுச் சேர்மம் இதுவாகக்கூட இருக்கலாம்.

கரிமவேதியியல் பங்களிப்புகள்
---------------------------

ஒற்றை டெர்ப்பீன், துசீன் ஆகியவை தொடர்பான ஆய்வின் போது சுகாயெவ் நீக்கல் வினையை இவர் கண்டறிந்தார்.

மேற்கோள்கள்
-----------

விக்கிமீடியா பொதுவகத்தில்,  
 ***லேவ் சுகாயெவ்***   
என்பதின் ஊடகங்கள் உள்ளன. 


1. ↑  Kauffman, G. B. (1963). "Terpenes to Platinum: The Chemical Career of Lev Aleksandrovich Chugaev". *J. Chem. Educ.* **40**: 656–665. doi:10.1021/ed040p656. .
2. ↑  Kauffman, G. B. (1973). "A Russian Pioneer in Platinum Metals Research The Life and Work of Lev Aleksandrovich Chugaev". *Platinum Metals Rev.* **17**: 144–148.. பார்த்த நாள்: 2015-07-07.
3. ↑  J. A. Voelcker, A. Harden, T. M. Lowry and Percival J. Fryer (1923). "Obituary notices: Frederick James Lloyd, 1852–1922; Georg Lunge, 1839–1923; Alexander Smith, 1865–1922; Jokichi Takamine, 1855–1922; Leo Alexandrovitsch Tschugaev, 1873–1922; Frank Edwin Weston, 1867–1923". *J. Chem. Soc. Trans.* **123**: 946–959. doi:10.1039/CT9232300946.
4. ↑  Yusenko, K.V.; Zadesenets, A.V.; Baidina, I.A.; Shubin, Yu.V.; Vasil'chenko, D.B.; Korenev, S. V. (2006). "Re-determination of the crystal structure and investigation of thermal decomposition of Chugaev's salt, (Pt(NH3)5Cl)Cl3·(H2O)". *Zhurnal Strukturnoi Khimii* **47**: 749–753. doi:10.1007/s10947-006-0362-0.
5. ↑  Chugaev, L.; Skanavy Grigorieva, M.; Posniak, A. (1925). "Über Die Hydrazin-Carbylamin-Komplexe des Platins". *Z. anorg. Chem.* **148**: 37–42. doi:10.1002/zaac.19251480105.
6. ↑  Rouschias, G.; Shaw, B. L. (1970). "A revised structure for Chugaev's salt [PtC8H15N6]xClx". *J. Chem. Soc. D*: 183–183.. doi:10.1039/C29700000183.
***இலேபியோ போர்செலசு*** (*Labeo porcellus*) என்பது சைப்ரினிடே குடும்பத்தில் உள்ள சிற்றினங்களுள் ஒன்றாகும். கெண்டை மீன் வகைகளுள் ஒன்றான இது பொதுவாகப் பம்பாய் லேபியோ எனப்படும். இச்சிற்றினம் இந்தியாவைப் பூர்வீகமாகக் கொண்டது .

இந்த சிற்றின மீனின் உடல் நீளமானது சுமார் 20 முதல் 30  சென்டிமீட்டர் வரை இருக்கும். இம்மீன்கள் ஆறுகள் மற்றும் நீர்த்தேக்கங்களில் வசிக்கும் நன்னீர் மீன் வகையைச் சார்ந்தது.

ஒப்பீட்டளவில் பரந்த காணப்பட்டாலும், இந்த இனம் இதன் வரம்பின் சில பகுதிகளில் அரிதானவையாகவும் 10க்கும் குறைவான இடங்களில் இருந்து மட்டுமே அறியப்படுகிறது. இதனுடைய எண்ணிக்கை குறைந்து வருவதாக நம்பப்படுகிறது. ஆனால் அச்சுறுத்தும் இனமாகப் பட்டியலிட போதுமான தரவு இல்லை. இதனுடைய எண்ணிக்கை குறைவதற்கான காரணங்களாக கருதப்படுபவை: அதிக அளவில் மீன் பிடித்தல், சூழல் மாசு, மற்றும் அறிமுகப்படுத்தப்பட்ட கெண்டை மீன் இனங்களின் தாக்கங்கள் ஆகும்

மேற்கோள்கள்
-----------

1. ↑  Dahanukar, N. (2011). "*Labeo porcellus*". *IUCN Red List of Threatened Species* **2011**: e.T172372A6878315. doi:10.2305/IUCN.UK.2011-1.RLTS.T172372A6878315.en.. பார்த்த நாள்: 18 November 2021.
2. 1 2 3  Froese, R. and D. Pauly. (Eds.) *Labeo porcellus*. FishBase. 2011.
3. 1 2 3  Dahanukar, N. 2011. *Labeo porcellus*. In: IUCN 2013. IUCN Red List of Threatened Species. Version 2013.1. Downloaded on 15 October 2013.
**இந்திர விழா** என்பது இந்திரனை சிறப்பிக்கும் வகையில் பழந்தமிழகத்தில் கொண்டாடப்பட்ட விழாவாகும். பசி, பிணி, பகை முதலியவற்றால் துன்பம் அடையாது இருத்தல் பொருட்டுத் தெய்வத்தைக் கருதிச் செய்யும் சாந்திப் பெருவிழாவே இந்திர விழாவாகும். இவ்விழாவைத் **தீவகச் சாந்தி செய்தரு நன்னாள்** என்று சாத்தனார் கூறுகின்றார். 

இவ்விழா புகார் என்ற நகரோடு அதிகம் தொடர்புற்றிருந்தாலும், மதுரையிலும் கொண்டாடப்பட்டது. இலக்கியங்களில் உவமை கூறும் அளவுக்கு இவ்விழா சிறப்பு பெற்றிருந்தது. தொடித்தோட் செம்பியன் எடுத்த காதல் விழாவைக் **காமன் விழா** என்றும், இந்திர விழா என்றும் குறிப்பிடுகின்றனர். அவ்விழா, இருபத்தெட்டு நாள் 'நாளேழ் நாளினு நன்கறிந்தீர் என'க்  குறிப்படுவர். அவ்விழா விருந்தாட்டு விழா என்றும் குறிப்பிடப்படுகிறது. ஆகையால் அதனை ஆண்டுதோறும் கொண்டாடப்படும் விழா என்று பொருள் கொள்ளலாம்.

தமிழ் காப்பியங்களில் இந்திரவிழா
-------------------------------

**தூங்கெயிலெறிந்த தொடித்தோள் செம்பியன்** என்ற சோழ மன்னன் இதை தொடங்கினான். சிலப்பதிகாரம், மணிமேகலை காலங்களில் இவ்விழா அரசாங்க விழாவாகவே கொண்டாடப்பட்டது. கற்பகக் கோட்டத்தில் வெள்ளானைக்கொடி ஏற்றப்பட்டது. பல தெய்வங்களுக்கும் பூசையிடப்பட்டு, இசையும் கூத்தும் கலந்து மக்கட்கு இன்பமூட்டின. அறிஞர்கள் குழுமியிருந்து பட்டி மண்டபத்தில் வாதிட்டனர். பல்வேறு சமயத்தவரும் செற்றமும் கலகமும் செய்யாது ஒற்றுமையாய் இருக்குமாறு கேட்டுக்கொள்ளப்பட்டனர். அவ்விதத்தில் இவ்விழா சமய ஒற்றுமையை வலியுறுத்தும் விழாவாக இருந்தது என அறியலாம்.

காண்க
-----

* தேவ உலகம்
* இந்து சமய விழாக்கள்

மேற்கோள்
--------

1. ↑   இந்திர விழா
2. ↑  சின்னமனூர் செப்பேடுகள்
3. ↑  ஐங்குறுநூறு 62
4. ↑ . (மணிமேகலை. 1: 65-72.)
5. ↑  சிலப்பதிகாரம், இந்திரவிழவூரெடுத்த காதை
6. ↑  மணிமேகலை, விழாவறை காதை

குறிப்பு:தென்னமேரிக்க இன்கா நாகரிக மக்களும் இவ்விழாவைப்போன்றே *இண்டிர்யாமி* என்னும் விழாவை கொண்டாடினர்


1. ↑  "the summer of rainy season come... Cuzco was now gay with arriving indians, for it was the sesaon of sun festival, the **INTIRYAMI** celebrating the time when, as the indians believed, the sun god came and live with them" - VictorW.Von Hagen, "HIGHWAY OF THE SUN"
**அல் எயின் அருங்காட்சியகம்** ஐக்கிய அரபு அமீரகத்திலுள்ள அல் எயின் பாலைவனச்சோலையின் எல்லைப் பகுதியில் அமைந்துள்ளது. இது 1971 ஆம் ஆண்டில் திறந்து வைக்கப்பட்டது. இந்த அருங்காட்சியகத்தில், தொல்லியல், இனவரைவியல், பரிசுப் பொருட்கள் என்னும் மூன்று முக்கியமான பிரிவுகளின் கீழ் பொருட்கள் காட்சிக்கு வைக்கப்பட்டுள்ளன. இந்த அருங்காட்சியகத்தில் உள்ள காட்சிப் பொருட்கள் ஐக்கிய அரபு அமீரக வாழ்க்கையின் பல அம்சங்களை எடுத்துக் காட்டுகின்றன. இவற்றுள் நிழற்படங்கள், பெதூ இன மக்களின் அணிகலன்கள், இசைக் கருவிகள் ஆயுதங்கள் போன்ற பல வகையான பொருட்களும் அடங்கும். 

தொல்லியல் பிரிவில் பழமை வாய்ந்த பல பொருட்கள் காட்சிக்கு வைக்கப் பட்டுள்ளன. சில கிலோமீட்டர்கள் தொலைவில் அமைந்துள்ள இலி தொல்லியல் பூங்காவில் இருந்து கிடைத்த ஏராளமான தொல் பொருட்களும் இங்கே வைக்கப்பட்டுள்ளன. 

பரிசுப் பொருட்கள் பகுதியில் ஐக்கிய அரபு அமீரகத்தில் முன்னாள் அதிபரான சேக் சயத் பி சுல்தான் அல் நகியான் வாழ்ந்த காலத்தில் அவருக்குக் கிடைத்த பரிசுப் பொருட்கள் வைக்கப்பட்டுள்ளன. இவற்றுள் தங்கத்தினால் செய்யப்பட்ட வாள், வெள்ளியினால் செய்யப்பட்ட கட்டாரிகள், பொன்னால் செய்த ஒரு பேரீச்ச மரம் என்பன அடங்கும். 

இந்த அருங்காட்சியகமும், 1910 ஆம் ஆண்டில் கட்டப்பட சேக் சுல்தான் பின் சயத் கோட்டை அல்லது கிழக்குக் கோட்டை எனப்படும் கோட்டையும் ஒரே வளாகத்தினுள்ளேயே அமைந்துள்ளன.
**வருமானக் கூற்று** *(Income statement)* அல்லது **இலாப நட்ட கணக்கு** *(Profit and Loss Statement)* எனப்படுவது வணிக நிறுவனமொன்றின் குறித்த நிதியாண்டின் முடிவில் செயற்பாடுகளின் முடிவில் ஏற்பட்ட **தேறிய இலாபத்தினை** அல்லது நட்டத்தினை முதலீட்டாளர்களுக்கு,முகாமையாளருக்கு விபரிக்கும் நிதிக்கூற்றாகும்.இக் கூற்று வணிகநிறுவனம் வணிக நடவடிக்கையில் பெற்ற வருமானம் கூற்றின் மேல் பாகத்திலும் செய்த செலவீனம் கூற்றின் கீழ் பாகத்திலும் குறிக்கப்பட்டிருக்கும்.

வரையறுக்கப்பட்ட வணிக நிறுவனங்கள் நிதியாண்டின் முடிவில் கட்டாயமாக சமர்பிக்கப்பட வேண்டிய நிதிகூற்றுகளில் வருமானக் கூற்றும் அடங்கும்.(மற்றையவை ஐந்தொகை,காசுபாய்ச்சல் கூற்று,உரிமை மாற்றல் கூற்று)

வருமானக் கூற்றின் வடிவங்கள் அவற்றின் தேவைக்கேற்வும் (உள்ளக மற்றும் பிரசுரிமை) வேறுபட்ட நாடுகளினால் ஏற்படுத்தப்பட்டுள்ள **கணக்கீட்டு நியமங்களுக்கு**() ஏற்பவும் இவை சிறுது வடிவம் மாறுபடக்கூடும்.

வரையறை
------

வருமானக் கூற்றானது முதலீட்டாளர் மற்றும் கடன்கொடுப்போர் என்பவர்கள் நிறுவனதின் கடந்தகால செயற்திறனை அறிந்து கொள்ள உதவுவதுடன் வருங்காலதில் நிறுவனம் தொடர்ந்து இயங்குமா என்பதை துணியவும் பயப்படுகின்றது.

எனினும் வருமானக் கூற்றில் சில வரையரையும் உண்டு:

* சில தொகைகள் கணக்கீட்டு முறைகளில் தங்கி உள்ளது எ-கா, தொக்கு கணக்கெடுக்கும் முறை இது LIFO மற்றும் FIFO எனும் இரண்டு வகைப்படும் இரண்டு முறைகளிலும் ஒரே விடை பெறப்படாது.
* சில நட்டங்கள் அனுமானத்தின் அடிப்படையில் எடுக்கப்படும் எ-கா சொத்துக்களுக்கு தேய்மானம்(depreciation) எவ்வளவு என தீர்மானித்தல்
* சில நட்டங்கள் எதிர்காலத்தில் ஏற்படும் எனும் எதிர்வுகூறலின் அடிப்படையில் எடுக்கப்படல் எ-கா ஐயகடன் எவ்வளவு என கணக்கிடல்
* சில இலாபங்கள் எதிர்காலத்தில் நிச்சயமாகக் கிடைக்கும் என தெரிந்தாலும் அவற்றினை இங்குக் காட்டமுடியாது.

வருமானக் கூற்றின் உருப்படிகள்
-----------------------------

**வருமானகூற்று மாதிரி:**

```
  தேறிய விற்பனை _______________3,400,000
  வாடகை வருமானம் ____________   40,000
  வட்டி வருமானம்        __________ 12,000
     மொத்த வருமானம்   _________ 3,452,000
  
  (கழிக்க)
  விற்பனைக் கிரயம்  ______________ 2,000,000
  நிர்வாகச் செலவுகள்     __________  450,000
  விற்பனை செலவுகள் ______________ 350,000
  நிதிகிரயம்         ________________  45,000
     மொத்த செலவுகள்    _________ 2,845,000

  வரிக்கு முந்திய வருமானம் ________ 607,000
  வருமான வரி        _____________  (182,100)
  தேறிய வருமானம் _______________   424,900

பங்கொன்றின் உழைப்பு _____________   4.20
வழங்கிய பங்கு 100 000
```

பிரசுரிமை வடிவமாதிரி
--------------------

உள்ளகதேவை வடிவமாதிரி
--------------------

**குறிப்பு**

இவற்றையும் பார்க்க
------------------

* ஐந்தொகை
* காசுப்பாய்ச்சல் கூற்று

வெளி இணைப்புகள்
---------------

* Income Statement எடுத்துக்காட்டுகளுடன் (ஆங்கில மொழியில்)